**BÁTASZÉK VÁROS ÖNKORMÁNYZATÁNAK**

**SZABÁLYZATA**

 **a polgármester személyes használatában levő személyszállító gépjármű használatáról és üzemeltetési költségeinek elszámolásáról**

Bátaszék Város Önkormányzatának Képviselő- testülete a polgármester személyes használatában levő személyszállító gépjármű használatának, nyilvántartásának, valamint üzemeltetési költségei elszámolásának rendjét — figyelemmel a közúti gépjárművek, az egyes mezőgazdasági, erdészeti és halászati erőgépek üzemanyag- és kenőanyag fogyasztásának igazolás nélkül elszámolható mértékéről szóló 60/1992. (IV.I.) Korm. rendeletre, az államháztartásról szóló törvény végrehajtásáról szóló 368/2011.(XII.31.) Korm. rendelet 13. § (2) bekezdés f) pontjában kapott felhatalmazás alapján— az alábbiak szerint állapítja meg:

**I. A gépjármű használatának rendje**

l. A polgármester e tisztsége betöltésének ideje alatt jogosult a Bátaszék Város Önkormányzata (továbbiakban: önkormányzat) tulajdonában álló Skoda Octavia típusú, RYZ 281 forgalmi rendszámú személygépjármű használatára.

1. Az 1. pontban szereplő gépjármű meghibásodása vagy időszakos szervize esetén, a polgármester részére az önkormányzat csere-gépjárművet nem biztosít.
2. A polgármester a gépkocsit — hivatali időtől függetlenül — bel- és külföldre ingyenesen használhatja menetlevél vezetése mellett.
3. A polgármester a részére átadott gépjárművet rendeltetésszerűen, az állagának megóvásával köteles használni.
4. A gépjárműhasználattal összefüggésben keletkezett károkért való felelősség megállapítására a Polgári Törvénykönyvben foglalt szabályok az irányadók.

**II. Adózással kapcsolatos rendelkezések**

1. A gépjármű magáncélú használatára tekintettel keletkező jövedelem természetbeni juttatásnak minősül. A személyi jövedelemadóról szóló törvény alapján a jövedelem után az adó (a cégautó-adó) fizetésére Bátaszék Város Önkormányzata köteles.
2. A cégautó-adó fizetési kötelezettség a menetlevél vezetése alól nem mentesíti a polgármestert az 1. pontban megjelölt gépkocsi esetében.

**III. A gépjármű üzemeltetési költségének elszámolása**

1. A polgármester részére átadott személygépkocsihoz szükséges üzemanyag vásárlása a MOL benzinkút hálózatról — tankoló kártya használatával — történhet.

Az üzemanyag-kártya kizárólag a kártyán feltüntetett rendszámú gépkocsihoz, az ott szereplő üzemanyagfajta vásárlására jogosít.

1. A személygépkocsi üzemanyag fogyasztási normáinak, valamint az üzemanyag felhasználás ellenértékének (továbbiakban: üzemanyagköltség) meghatározása a következők szerint történik:

Az üzemanyag fogyasztási normáját – a közúti gépjárművek, az egyes mezőgazdasági, erdészeti és halászati erőgépek üzemanyag és kenőanyag fogyasztásának igazolás nélkül elszámolható mértékéről szóló többször módosított 60/1992. (IV.1.) Korm. rendelet 2.§ (1) bekezdés a.) pontja alapján meghatározott - korrekciós tényezőkkel módosított - alapnorma alapján kell elszámolni.

Üzemanyag felhasználás Ft =

havi kilométer x alapnorma x korr.tényező x elszámolási időszakban beszerzett üzemanyag számla szerinti átlagára

 100

Az üzemanyag fogyasztási normának a - módosított - 60/1992. (IV.1.) Korm. rendelet 2.§ (1) bekezdés a.) pontja szerinti elszámolása esetén a polgármester köteles a menetlevél nyomtatványon feltüntetni a korrekciós tényezők alapjául szolgáló adatokat, információkat.

1. Üzemanyag megtakarítás a polgármestert nem illeti meg.
2. Az üzemanyag túlfogyasztásból adódó többletköltségeket a polgármester köteles megtéríteni az önkormányzat részére.
3. Az üzemanyag elszámoláshoz a menetleveleket a titkárság erre feljogosított dolgozójának a tárgyhót követő hónap 3. napjáig le kell adnia a pénzügyi ügyintéző részére (pénztáros).
4. Az üzemanyag megtakarításról, illetve túlfogyasztásról legalább negyedéventeel kell készíteni az 1. számú melléklet szerinti kimutatást.

A kimutatás elkészítéséért pénztáros felelős.

1. A polgármester használatában álló gépjármű karbantartásával, műszaki állapotának ellenőrzésével, takarításával, a szükséges okmányok meglétének, érvényességének ellenőrzésével kapcsolatos feladatok a polgármesteri titkárnő napi feladatát képezik, aki a járművel kapcsolatos bármely rendellenesség, hiányosság esetén megteszi a szükséges intézkedéseket.

**IV. Záró rendelkezések**

1. Ez a szabályzat 2020. március 1. napján lép hatályba. Ezzel egyidejűleg a 2018. október 1. napjától hatályos, a polgármester személyes használatában levő személyszállító gépjármű használatáról és üzemeltetési költségeinek elszámolásáról szóló szabályzat hatályát veszti.

**Bátaszék, 2020. február**

**Dr. Bozsolik Róbert Kondriczné dr. Varga Erzsébet**

 **polgármester jegyző**

**1. melléklet**

**ÜZEMANYAG ELSZÁMOLÁS**

RYZ 281 forgalmi rendszámú személygépjárműhöz

Időszak: 20….év……………negyedév

|  |  |  |  |  |  |
| --- | --- | --- | --- | --- | --- |
| **Sorszám** | **Számla dátuma** | **Üzemanyag fajtája**  | **Egységár** | **Vásárolt mennyiség (liter)** | **Ár (Ft)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

A menetlevél alapján megtett km:………………….

Elszámolás: fogyasztási norma km re\*üzemanyag ára (Ft)\*megtett km

Üzemanyag megtakarítás:

Üzemanyag túlfogyasztás:

Dátum: …………………………

 …………………………………. …………………………..

 ellenőrizte elszámolta